

Swyddog Dilysu Cynllunio Data - (Gradd EO)

**Pecyn Gwybodaeth**

**Dyddiad cau: 10am, dydd Iau 11 Gorffennaf 2024**

Cynnwys

[Cyflwyniad 3](#_Toc166229177)

[Pam gweithio i Estyn? 4](#_Toc166229178)

[Amrywiaeth a Chynhwysiant 4](#_Toc166229179)

[Gweithio’n Glyfar 4](#_Toc166229180)

[Am bwy rydym ni’n chwilio 5](#_Toc166229181)/6

[Manyleb yr Unigolyn 7](#_Toc166229182)/8

[Amdanom ni – Ein gwaith a’n gwerthoedd 9](#_Toc166229183)

[Buddion ymuno ag Estyn 11](#_Toc166229184)/11

[Ymgeisiwch nawr! 13](#_Toc166229185)

[Proses ddethol a dyddiadau allweddol 13](#_Toc166229186)

**Lawrlwythwch y pecyn hwn yn Saesneg ar ein** [**gwefan**](https://www.estyn.llyw.cymru/gweithio-ni/gweithio-i-ni?_ga=2.229595036.1638054221.1652870591-303269767.1652870591) **neu e-bostiwch** **recriwtio@estyn.llyw.cymru** **i gael copi.**

# Cyflwyniad



Diolch am ddangos diddordeb mewn gweithio i Estyn.

Mae’n adeg gyffrous i ymuno â ni. Rydym yn cynorthwyo ysgolion a darparwyr eraill i ddiwygio addysg yng Nghymru, gan gynnwys y cwricwlwm newydd, ac yn newid y ffordd rydym yn arolygu. Rydym yn chwarae rhan hanfodol mewn gwella dysgu i bobl ifanc ac oedolion yng Nghymru. Mae dysgwyr wrth wraidd popeth a wnawn. Mae ein pobl wedi ymrwymo i gydweithio i ddarparu gwasanaeth o ansawdd uchel i’n rhanddeiliaid, sy’n cynnig atebolrwydd cyhoeddus ac yn cefnogi gwelliant.

Rydym yn chwilio am Swyddog Dilysu Cynllunio Data i ymuno â’n tîm cynllunio a defnyddio. Bydd y rôl hon yn canolbwyntio ar wella’r cysylltiadau rhwng y system data cynllunio â’n systemau data eraill i sicrhau bod ein gwybodaeth yn cael ei rheoli, ei rhannu a’i defnyddio’n effeithlon ac yn gywir.

Ymunwch â ni a byddwch yn cael eich trochi mewn sefydliad blaengar ac esblygol ble byddwch yn cael cyfle i ddatblygu’ch medrau a’ch gyrfa yn y Gwasanaeth Sifil ehangach.

Mae’r pecyn hwn yn cynnwys mwy o fanylion am weithio gyda ni, gwybodaeth am y rôl, a manylion ar sut i wneud cais. Hefyd, rydym wedi creu [Dogfen Arweiniad](https://www.estyn.llyw.cymru/gweithio-ni/gweithio-i-ni#swyddigwag) gyda gwybodaeth am y broses ddewis, a chynghorion i’ch helpu i gwblhau eich cais.

Edrychaf ymlaen at dderbyn eich cais.



**Mererid Wyn Williams, Cyfarwyddwr Cynorthwyol (Arolygu a Gwasanaethau Canolog)**

# Pam gweithio i Estyn?

Mae Estyn yn lle gwych i weithio, a’n pobl yw ein hadnodd mwyaf gwerthfawr.

Rydym yn gwerthfawrogi aelodau’n tîm, yn gwrando arnynt ac yn eu hannog i ddatblygu eu medrau a’u talentau. Fel aelod o’n tîm, byddwch yn gallu manteisio ar gyfleoedd dysgu a datblygu a fydd yn eich helpu i ddatblygu medrau gwerthfawr i helpu datblygu’ch gyrfa. Mae’r rhain yn cynnwys dysgu unigol, dysgu mewn tîm, dysgu proffesiynol a dysgu sefydliadol, a datblygiad parhaus. Fel Gwas Sifil, bydd amrywiaeth eang o gyfleoedd ar gael i chi ar draws y Gwasanaeth Sifil.

Pan fyddwch chi’n ymuno ag Estyn, byddwch yn cael eich cefnogi gan rwydwaith o gydweithwyr o fewn eich tîm, ac ar draws y sefydliad. Byddwch chi’n cael cyfnod ymsefydlu cynhwysfawr ar gyfer eich rôl, a sut mae hyn yn cyd-fynd â gweddill y sefydliad.

# Amrywiaeth a Chynhwysiant

Rydym wedi ymrwymo i gefnogi amrywiaeth a chynhwysiant – cynnwys pawb, gwerthfawrogi, parchu a chroesawu heriau syniadau, barn a phrofiadau bywyd amrywiol yn gadarnhaol. Rydym eisiau adlewyrchu’r cymunedau rydym yn eu gwasanaethu a gwella’r drefn o ran gwneud penderfyniadau.

Rydym yn cydnabod bod pawb yn dod â medrau a phrofiad gwahanol i'n sefydliad, ac mai'r amrywiaeth hon yw'r hyn sy'n gwneud sefydliad cryf. Rydym yn annog ceisiadau o'r amrywiaeth ehangaf bosibl o gefndiroedd, diwylliannau a phrofiadau. Rydym yn croesawu ceisiadau gan bobl o gefndir ethnig lleiafrifol, yn arbennig, yn ogystal â phobl sy’n byw ag anabledd.

# Gweithio’n Glyfar

Rydym yn newid y ffordd yr ydym yn gweithio i annog Gweithio’n Glyfar. Mae hyn yn golygu defnyddio eich amser yn effeithiol, ac amrywio ble a sut rydych chi’n gweithio, i ddiwallu anghenion busnes yn y ffordd fwyaf cynhyrchiol. Mae ein timau Gwasanaethau Canolog yn gweithio mewn swyddfa yn gontractiol, ond rydym yn gweithredu trefniadau gweithio hybrid anffurfiol lle gallwch rannu’ch amser gweithio rhwng ein swyddfa yng Nghaerdydd a gweithio o bell yn amodol ar anghenion busnes a chytundeb â’ch rheolwr llinell.

# Am bwy rydym ni’n chwilio

Mae gan ein Swyddogion Cynllunio rôl bwysig mewn creu a diweddaru rhaglen waith Estyn, rheoli data cynllunio yn weithredol, cynllunio arolygu ac aildrefnu staff ac adnoddau arolygu allanol.

O fewn y tîm, bydd y rôl hon yn cynnwys ffocws penodol ar wella’r cysylltiadau rhwng ein system data cynllunio â’n systemau data eraill (fel ein cronfa ddata Adnoddau Dynol ac apwyntiadau calendr Outlook) i sicrhau bod y wybodaeth yn cael ei rhannu’n effeithlon ac fel mater o drefn.

Bydd y swyddog hwn yn gweithio’n agos gyda’n Peiriannydd Data i fonitro a gwella ansawdd a chysondeb ein data cynllunio, ynghyd â pharatoi gwybodaeth reoli o’n system.

**Mae tasgau allweddol yn cynnwys:**

* Trefnu a chynllunio gwaith arolygu craidd a dilynol, gan gynnwys yr holl waith cysylltiedig nad yw’n ymwneud ag arolygu.
* Rheoli data cynllunio yn weithredol, gan gynnwys rhaglen waith AEF, ac aildrefnu adnoddau i fodloni gofynion sy’n newid.
* Rhoi cyngor a chymorth i Gyfarwyddwyr Cynorthwyol ar faterion adnoddau arolygu.
* Defnyddio adnoddau staff, gan gynnwys datrys gwrthdaro o ran adnoddau a bodloni gofynion sy’n newid.
* Nodi gofynion contractio i gefnogi cyflwyno arolygiadau.
* Hyfforddi staff mewn defnyddio a datblygu ein system data cynllunio.
* Nodi gwelliannau i systemau, manylebau a Phrofi Derbynioldeb datblygiadau newydd i’r Defnyddiwr.
* Datblygu a chymhwyso systemau sicrhau ansawdd.
* Cefnogi a chyflenwi dros aelodau’r tîm, lle mae angen.
* Cyflawni unrhyw ddyletswyddau eraill fel y gallai fod yn rhesymol ofynnol gan reolwyr.

**Teitl y Swydd:** Swyddog Dilysu Data Cynllunio **Hyd:** Parhaol

**Cyflog:** £28,245 - £32,141 y flwyddyn (Sylwer y bydd cyflog cychwynnol fel arfer yn cael ei gynnig ar ran isaf y band)

**Y Gymraeg:** Rydym yn gweithio yn Gymraeg a Saesneg fel ei gilydd, ac mae llawer o’n rhanddeiliaid yn ddwyieithog. Mae medrau Cymraeg (ysgrifenedig a llafar) yn **ddymunol** ar gyfer y swyddi hyn.

**Lleoliad:** Mae’r rôl wedi’i lleoli yn ein swyddfa yng Nghaerdydd: Llys Angor, Heol Keen, Caerdydd, CF24 5JW. Rydym yn gweithredu trefniadau gweithio hybrid anffurfiol ar hyn o bryd, yn amodol ar anghenion y busnes a chytundeb eich rheolwr. Bydd disgwyl i chi fynychu’r swyddfa rywfaint o’r amser i alluogi cymorth a datblygiad parhaus a’ch galluogi i gydweithio â’ch cydweithwyr. Ni ellir gweithio yn y rôl hon dramor; dim ond yn y Deyrnas Unedig.

**Oriau gwaith a gweithio hyblyg:** Yr oriau amser llawn yw37 awr, 5 diwrnod yr wythnos (dydd Llun i ddydd Gwener), ac eithrio egwylion.

Rydym yn croesawu ceisiadau i weithio’n rhan-amser/oriau llai, rhannu swydd neu ar sail hyblyg arall. Os hoffech wneud cais i weithio’n hyblyg, dylech gynnwys datganiad yn eich cais yn amlinellu’r hyblygrwydd/patrwm dewisol yr hoffech i ni ei ystyried a’r rhesymau am eich cais. Byddwn yn ystyried eich cais a’n gofynion gweithredol yn unol â’n [Polisi Gweithio Hyblyg](https://www.estyn.llyw.cymru/system/files/2021-10/Flexible%2520working%2520policy%2520cy_0.pdf).

**Cenedligrwydd:** I fod yn gymwys ar gyfer y rolau hyn, rhaid i chi fodloni’r gofynion cenedligrwydd a amlinellir yn ein [Arweiniad i Ymgeiswyr](https://www.estyn.llyw.cymru/gweithio-ni/gweithio-i-ni?_ga=2.34935401.997582372.1630578853-1346506699.1630578853)

# Manyleb yr Unigolyn

**Meini prawf sy’n benodol i’r swydd**

Mae’n hanfodol:

* Eich bod yn drefnus ac yn meddu ar fedrau da o ran rheoli amser, ac yn gallu rheoli blaenoriaethau cystadleuol i sicrhau bod gwybodaeth yn cael ei darparu’n amserol, a bodloni terfynau amser.
* Bod gennych chi brofiad o gyfrannu’n effeithiol at brosiectau ac yn gallu rheoli blaenoriaethau cystadleuol i fodloni terfynau amser.
* Bod gennych chi ddealltwriaeth gref o uniondeb data, gan ddangos sylw brwd i fanylder a’r gallu i gynnal cywirdeb o fewn cronfeydd data a systemau.
* Bod gennych chi brofiad o ddatblygu a chynnal systemau adrodd gwybodaeth reoli, gan alluogi delweddu a dehongli data yn effeithiol ac yn gywir i gefnogi gwneud penderfyniadau gwybodus.
* Eich bod yn dangos arbenigedd mewn prosesau sicrhau ansawdd fel gallu nodi anghysondebau neu anomaleddau.
* Bod gennych chi brofiad o awgrymu meysydd ar gyfer gwella prosesau a systemau.
* Bod gennych chi fedrau cyfathrebu, llythrennedd, rhifedd a TG da (yn cynnwys Microsoft Office).
* Bod gennych chi agwedd gadarnhaol a ffocysedig at gyflawni deilliannau.
* Eich bod yn gallu rheoli newid a bod gennych chi fedrau cryf wrth ddatrys problemau.
* Eich bod yn berson hawdd mynd atoch ac yn gallu ffurfio perthnasoedd gweithio effeithiol gyda phobl ar draws Estyn, gan gynnwys uwch reolwyr, a bod gennych chi fedrau rhyngbersonol da yn allanol.

Mae'n ddymunol bod gennych:

* Wybodaeth am brosesau a systemau arolygu
* Profiad o gynllunio a rhagweld adnoddau
* Gwybodaeth ymarferol am gynllunio’r gweithlu neu systemau defnyddio
* Medrau da wrth reoli data
* Y gallu i ddyrannu adnoddau yn unol ag angen busnes
* Profiad o reoli pobl eraill
* Gallu i weithio trwy gyfrwng y Gymraeg

**Ymddygiadau allweddol**

* Gweld y darlun mawr
* Cyfathrebu a dylanwadu
* Cydweithio
* Rheoli gwasanaeth o ansawdd da
* Cyflwyno ar gyflymdra

Gallwch chi gael mwy o wybodaeth ac enghreifftiau o’r ymddygiadau hyn yn y [Proffiliau Llwyddiant – Ymddygiadau’r Gwasanaeth Sifil](https://assets.publishing.service.gov.uk/government/uploads/system/uploads/attachment_data/file/717275/CS_Behaviours_2018.pdf) ar Lefel EO neu’r Radd gyfatebol.

# Amdanom ni – Ein gwaith, ein gwerthoedd

Ni yw’r arolygiaeth addysg a hyfforddiant yng Nghymru. Ein nod yw gwella ansawdd addysg a hyfforddiant i ddysgwyr yng Nghymru. Un o’n rolau allweddol yw arolygu addysg a hyfforddiant yng Nghymru i roi sicrwydd i’r cyhoedd a’r llywodraeth ynghylch safonau addysgol. Rydym yn helpu darparwyr addysg, fel ysgolion a cholegau, i wella ansawdd a deilliannau. Rydym hefyd yn cynghori Llywodraeth Cymru ar bolisi addysgol ac yn paratoi adroddiadau ar ystod eang o faterion a themâu addysgol.



Bob blwyddyn, rydym yn cyhoeddi [Cynllun Blynyddol](https://www.estyn.llyw.cymru/cyhoeddiadau-a-pholisiau/cyhoeddiadau-corfforaethol?_ga=2.69475672.997582372.1630578853-1346506699.1630578853) sy’n amlinellu ein gweithgareddau allweddol ar gyfer y flwyddyn. Gellir cael mwy o wybodaeth am ein gwaith ar ein gwefan: [www.estyn.llyw.cymru/amdanom-ni](http://www.estyn.llyw.cymru/amdanom-ni).

Fel Gweision Sifil, rydym yn modelu’r gwerthoedd, yr ymddygiadau a’r safonau a amlinellir yn [Natganiad Arweinyddiaeth y Gwasanaeth Sifil](https://assets.publishing.service.gov.uk/government/uploads/system/uploads/attachment_data/file/405453/CS_leadership_statement_3__1_.pdf) a [Chod y Gwasanaeth Sifil](https://www.gov.uk/government/publications/civil-service-code/the-civil-service-code).

# Buddion ymuno ag Estyn

Yn ogystal â chydbwysedd da rhwng bywyd a gwaith, boddhad swydd, diwylliant cefnogol, cyfleoedd dysgu a datblygu parhaus a datblygiad proffesiynol, gallwch ddisgwyl buddion eraill hefyd, yn cynnwys y canlynol:

|  |  |
| --- | --- |
| Icon  Description automatically generated | **Cyflog cystadleuol** – Yr ystod cyflog yw £28,245 - £32,141 y flwyddyn. Bydd y cyflog cychwynnol fel arfer ar bwynt cyntaf y raddfa uwchlaw eich cyflog presennol (o fewn yr ystod hon). Gallwch ddod o hyd i’r raddfa gyflog EO lawn [ar ein gwefan](https://www.estyn.gov.wales/working-us/current-vacancies#payscales). Gyda dilyniant cynyddol, byddwch chi fel arfer yn cyrraedd uchafswm y raddfa gyflog o fewn tair blynedd o ymuno â ni  |
|  | **Hawl hael i wyliau** – 31 diwrnod o wyliau blynyddol, yn ogystal â 10 diwrnod o wyliau cyhoeddus / braint bob blwyddyn (pro-rata ar gyfer y rhai sy’n gweithio’n rhan-amser). Mae rhagor o opsiynau gwyliau â thâl / heb dâl ar gael i’r rheiny i helpu cyfuno gwaith ag ymrwymiadau a chyfrifoldebau eraill mewn bywyd (e.e. seibiant gyrfa, absenoldeb tosturiol, maethu a mabwysiadu, ac ati), yn amodol ar anghenion busnes  |
|  | **Gweithio hyblyg** – Ein horiau gwaith arferol yw 37 awr dros wythnos 5 niwrnod (dydd Llun i ddydd Gwener), ac eithrio egwylion. Yn ogystal â’ch hawl i ofyn am gael gweithio’n hyblyg, byddwch chi’n elwa ar ein cynllun oriau gweithio hyblyg i helpu rheoli eich cydbwysedd o ran gwaith / bywyd. |
| Logo  Description automatically generated | **Pensiwn rhagorol** – Rydym yn rhan o *gynllun Pensiwn y Gwasanaeth Sifil* lle rydym yn cyfrannu 27.9% o'ch cyflog i'ch pensiwn. Mwy o fanylion am [Ymuno â'r Cynllun Pensiwn - Cynllun Pensiwn y Gwasanaeth Sifil](https://www.civilservicepensionscheme.org.uk/joining-the-pension-scheme/) |
| A white cloud in the sky  Description automatically generated with low confidence | **Cymorth ar gyfer eich lles** – Rydym yn darparu awr o amser lles bob wythnos (ar sail pro-rata) ar gyfer staff. Rydym hefyd yn darparu rhaglen cymorth i gyflogeion sy’n cynnig cyngor a chymorth cyfrinachol 24/7, yn cynnwys cwnsela. Rydym yn cynnig gwiriad iechyd blynyddol am ddim, swyddogion cymorth cyntaf iechyd meddwl hyfforddedig, cynllun gofal llygaid am ddim a phigiadau ffliw tymhorol â chymhorthdal. Rydym hefyd yn darparu cyfle i fanteisio ar Gynlluniau Yswiriant Iechyd trwy *Ofal Iechyd y Gwasanaeth Sifil* |
| A picture containing text, wheel, transport, gear  Description automatically generated | **Amrywiaeth a chynhwysiant** – Rydym ni eisiau uchafu potensial pawb sy’n gweithio i ni – ni waeth beth yw eu cefndir. Rydym wedi creu amgylchedd gwaith, sy’n groesawgar, yn barchus, ac yn ddifyr i bawb, gyda chyfleoedd ar gyfer datblygiad personol a phroffesiynol  |
| Logo, icon  Description automatically generated | **Cymorth ar gyfer bywyd teuluol** – amodau hael ar gyfer absenoldeb mamolaeth, tadolaeth, mabwysiadu, absenoldeb rhiant a rennir ac absenoldeb rhiant, a gweithio hyblyg |
| Icon  Description automatically generated | **Arbedion di-dreth** – Cyfle i fanteisio ar gynllun beicio i’r gwaith a chynllun aberthu cyflog car gwyrdd |
| Icon  Description automatically generated | **Cymorth ariannol ychwanegol** – yn cynnwys blaenswm cyflog di-log ar gyfer tocynnau teithio tymhorol |
| Icon  Description automatically generated | **Cynigion a gostyngiadau arbennig** – Cyfle i fanteisio ar amrywiaeth o ostyngiadau a chynigion arbennig ar gyfer llawer o siopau’r stryd fawr, sinemâu, archfarchnadoedd, gwyliau, tai bwyta, campfeydd ac atyniadau i deuluoedd trwy *Glwb Cymdeithasol y Gwasanaeth Sifil – Chwaraeon a Hamdden*. Cyfle i elwa ar ragor o fuddion a gwasanaethau, yn cynnwys *Cymdeithas Foduro’r Gwasanaeth Sifil, Cymdeithas Yswiriant y Gwasanaeth Sifil* a’r *Elusen ar gyfer Gweision Sifil*  |

I gael mwy o wybodaeth, ewch i’n gwefan, sef: [www.estyn.llyw.cymru/amdanom-ni#gweithioini](https://www.estyn.llyw.cymru/amdanom-ni#gweithioini)

#  Ymgeisiwch nawr!

**Ymholiadau:** Os oes gennych chi unrhyw gwestiynau am y rôl, cysylltwch âSioned Cardew-Richardson ar

sioned.cardew-richardson@estyn.gov.wales neu 02920 446304.

**Ffurflen gais:** Lawrlwythwch a llenwch ein ffurflen gais sydd ar gael yma: [www.estyn.llyw.cymru/amdanom-ni/gweithio-i-estyn/swyddi-gwag](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263)

**Dyddiad cau: 10am, dydd Iau, 11 Gorffennaf 2024.**

Ni allwn ystyried ceisiadau hwyr neu anghyflawn. Eich cyfrifoldeb chi yw sicrhau bod eich cais yn cael ei gwblhau’n llawn, a’i fod yn ein cyrraedd erbyn y dyddiad cau.

Anfonwch eich cais i: **recriwtio@estyn.llyw.cymru**

**Trefniadau amgen neu ddogfennau hygyrch:** Os hoffech wneud cais neu gael at y ddogfen hon mewn fformat arall, cysylltwch i drafod eich gofynion.

Mae’r ymarfer recriwtio hwn yn cael ei gynnal yn unol ag [Egwyddorion Recriwtio](https://civilservicecommission.independent.gov.uk/recruitment/recruitment-principles/) Comisiwn y Gwasanaeth Sifil, a chaiff ei reoleiddio gan Gomisiwn y Gwasanaeth Sifil.

# Proses ddethol a dyddiadau allweddol

Fel rhan o’r broses ddethol, gofynnir i chi lenwi ffurflen gais yn manylu ar eich hanes o ran swyddi a’ch cymwysterau a datganiad o addasrwydd (uchafswm o 750 gair). Bydd eich cais yn esbonio sut byddwch yn bodloni’r medrau, y profiad a’r ymddygiadau hanfodol ar gyfer y rôl hon, sydd wedi’u hamlinellu ym manyleb yr unigolyn. Bydd y rhain yn cael eu harchwilio yn y cyfweliad, hefyd.

Gallwch ddod o hyd i fwy o arweiniad ar lenwi eich cais yma: [www.estyn.llyw.cymru/amdanom-ni/gweithio-i-estyn/swyddi-gwag](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263)

Mae’r holl ddogfennau ar gael yn Gymraeg a Saesneg. Gellir cyflwyno ceisiadau yn Gymraeg, Saesneg neu’r ddwy iaith. Ni fydd cais sy’n cael ei gyflwyno yn Gymraeg yn cael ei drin yn llai ffafriol na chais sy’n cael ei gyflwyno yn Saesneg. Gall eich cais gael ei gyfieithu i’r Gymraeg neu’r Saesneg yn ôl y gofyn (yn dibynnu ar iaith fwyafrifol y panel).

Mae’r broses ddethol yn cynnwys:

* **Didoli ceisiadau:** Bydd y bwrdd dethol yn ystyried pob cais cyflawn. Mae’r wybodaeth y byddwch yn ei rhoi i ni yn eich cais yn bwysig o ran penderfynu a fyddwn yn eich gwahodd i’r cam dethol nesaf.
* **Asesiad a Chyfweliad:** Bydd ymgeiswyr sy’n cael eu gwahodd i asesiad a chyfweliad yn cael eu hasesu eto ar sail eu medrau, eu profiadau a’u hymddygiadau yn gysylltiedig â manyleb yr unigolyn.

Bydd asesiadau a chyfweliadau’n cael eu cynnal ar yr un diwrnod yn ein swyddfa yn Llys Angor, Heol Keen, Caerdydd, CF24 5JW.

Byddwch yn cael neges e-bost yn cadarnhau canlyniad eich cais ar bob cam dethol. Rydym yn gwerthfawrogi ei fod yn mynnu llawer o amser ac ymdrech i wneud cais am rolau a bod adborth yn rhan werthfawr o’r broses. Byddwn yn rhoi adborth llafar ar gais i unrhyw un sy’n cyrraedd y camau asesiad a chyfweliad wedi i’r broses ddethol ddod i ben.

Bydd holl gostau mynychu’r asesiadau a’r cyfweliadau ar eich traul eich hun. Ni fyddwn yn talu unrhyw gostau cludiant, llety na chynhaliaeth yn gysylltiedig â recriwtio.

Dyddiadau didoli, yr asesiad/cyfweliad i’w cadarnhau. Mae’r amserlen ddangosol rydym yn gweithio yn unol â hi wedi’i chrynhoi isod.

\* Mae dyddiadau yn agored i’w newid

**Swyddi gweigion a rhestrau wrth gefn yn y dyfodol:** Os oes modd eich penodi, ond nad oes swydd addas ar gael ar unwaith, efallai y byddwn yn eich ychwanegu at restr wrth gefn. Mae'r rhestr wrth gefn yn ddilys am hyd at ddeuddeg mis o'r dyddiad y byddwn yn cadarnhau canlyniad eich cais. Bydd yr e-bost canlyniad yn cadarnhau a ydych ar restr wrth gefn. Os bydd swydd wag addas yn codi yn ystod y cyfnod hwnnw, efallai y byddwn yn eich argymell ar gyfer eich penodi. Rydym yn penodi o'r rhestr wrth gefn yn nhrefn teilyngdod.